b'\n_START_ARTICLE_\nProtovestiarij\n_START_SECTION_\nZgodovina in funkcije\n_START_PARAGRAPH_\nNaslov je se je prvi\xc4\x8d potrjeno  uporabil leta 412 kot comes sacrae vestis za dvorjana, ki je skrbel za cesarjeva \xc2\xbbsveta obla\xc4\x8dila\xc2\xab\xc2\xa0(latinsko sacra vestis) in je bil podrejen upravniku cesarjeve spalnice (praepositus sacri cubiculi). V 7. stoletja se je za\xc4\x8dela uporabljati gr\xc5\xa1ka razli\xc4\x8dica naslova   oikeiakon vestiarion (\xce\xbf\xe1\xbc\xb0\xce\xba\xce\xb5\xce\xb9\xce\xb1\xce\xba\xcf\x8c\xce\xbd \xce\xb2\xce\xb5\xcf\x83\xcf\x84\xce\xb9\xce\xac\xcf\x81\xce\xb9\xce\xbf\xce\xbd, osebni garderober). Kot tak se je razlikoval od polo\xc5\xbeaja skrbnika cesarjeve garderobe (basilikon vestiarion), za katero je skrbel  hartoularios tou vestiariou. V cesarjevo zasebno  garderobo je spadal tudi del cesarjeve osebne  zakladnice in \xc5\xa1tevilno osebje._NEWLINE_Protovestiarij je bil na dvorni hierarhiji uvr\xc5\xa1\xc4\x8den na drugo mesto. Nad njim je bil samo njemu nadrejeni parakoimomenos. V. 9.-11. stoletju so protovestiarije imenovali za generale in ambasadorje, v 11. stoletju pa je njihova pomembnost \xc5\xa1e bolj zrasla in  zasen\xc4\x8dila kuropalata. Naslov se je kasneje preoblikoval v \xc4\x8dastni naslov in se za\xc4\x8del podeljevati tudi \xc4\x8dlanom cesarske dru\xc5\xbeine in ne samo evnuhom. Naslov se je kot tak ohranil do poznega obdobja Paleologov. Njegovi nosilci so bili visoko stoje\xc4\x8di ministri in bodo\xc4\x8di cesarji._NEWLINE_\xc5\xbdenska razli\xc4\x8dica naslova je bila protovestiar\xc3\xada (\xcf\x80\xcf\x81\xcf\x89\xcf\x84\xce\xbf\xce\xb2\xce\xb5\xcf\x83\xcf\x84\xce\xb9\xce\xb1\xcf\x81\xce\xaf\xce\xb1), ki je bila predstojnica cesari\xc4\x8dinih slu\xc5\xbeabnic. _NEWLINE_Protovestiarije so dokazano imeli tudi zasebniki, pri katerih so slu\xc5\xbeili kot predstojniki slu\xc5\xbein\xc4\x8dadi in zakladniki.\n_START_SECTION_\nSrbija\n_START_PARAGRAPH_\nNaslov protovetiarija so kot protovestijar, protovistijar ali protovestiar privzele tudi srednjeve\xc5\xa1ke srbske dr\xc5\xbeave.  Opravljal je posle finan\xc4\x8dnega ministra. Po pisanju Johna V.A. Finea je polo\xc5\xbeaj obi\xc4\x8dajno zasedal kak\xc5\xa1en trgovec iz Kotora, ki se je spoznal na finance in knjigovodstvo. Protovestijariji in logoteti so pogosto slu\xc5\xbeili tudi kot diplomati. Po\xc5\xa1iljali so jih  predvsem na zahod, ker so me\xc5\xa1\xc4\x8dani Kotorja govorili tudi italijansko in latinsko._NEWLINE_Zapis, ki je bil narejen med vladavino kralja Stefana Uro\xc5\xa1a I. (vladal 1243\xe2\x80\x931276) pravi, da je  Stefan Du\xc5\xa1an (vladal  1331-1355) ob svojem kronanju povi\xc5\xa1al plemstvo in duhovni\xc5\xa1tvo in za protovestijarija imenoval komornika Nikola Bu\xc4\x87a iz Kotora. Njegovo mo\xc4\x8d najbolje dokazuje ljudski pregovor, ki izhaja iz njegovega imena in pravi: \xc2\xbbCar bi dal, Bu\xc4\x87a pa ne\xc2\xab. Plemi\xc5\xa1ka dru\xc5\xbeina Bu\xc4\x87a je dala ve\xc4\x8d protovestijarijev, med njimi Nikolajevega ne\xc4\x8daka Trifuna Mihajlova Bu\xc4\x87a (1357), enega od najvplivnej\xc5\xa1ih osebnosti tistega \xc4\x8dasa, ki je slu\xc5\xbeil Du\xc5\xa1anovemu nasledniku Uro\xc5\xa1u V.._NEWLINE_Tvrtko I. Kotromani\xc4\x87, bosanski ban (1353\xe2\x80\x941377) in kralj (1377\xe2\x80\x941391), je po prihodu na prestol po srbskem zgledu uvedel  polo\xc5\xbeaja logoteta and protovestijarija. Njegov prvi protovestijarij je bil Dubrov\xc4\x8dan, kapedan Ratko, ki je bil na ta polo\xc5\xbeaj imenovan leta 1378._NEWLINE_Zetski vladika Bal\xc5\xa1a II. (1378\xe2\x80\x941385) je polo\xc5\xbeaj protovestijarija uvedel po osvojitvi Dra\xc4\x8da spomladi 1385. Na ta polo\xc5\xbeaj je imenoval Filipa Barelija.'